Diari Oficial de la Generalitat Valenciana


Sumari del DOGV 7146, del 06-11-2013 (2013/10281)

RESOLUCIÓ de 25 d'octubre de 2013, del Servici Territorial d'Energia de la Conselleria d'Economia, Indústria, Turisme i Ocupació, per la qual es convoca l'alçament d'actes prèvies a l'ocupació de determinades finques afectades per l'execució de les instaŀlacions corresponents al projecte denominat «Modificació de la repotenciació (de 132 kV a 220 kV) de la línia elèctrica d'alta tensió aerosubterrània, doble circuit, conductor dúplex, ST Vilanova-ST Gandia, entrada/eixida en la ST Valldigna, en els trams d'entrada a les subestacions elèctriques ST Vilanova i ST Gandia», als termes municipals de Villanueva de Castellón i Gandia, a la província de València, ATLINE/2011/420/46. (Expedient d'expropiació forçosa: JUEXPR/2013/7).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7146

Data del DOGV
:   06-11-2013

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2013/10951


Data del document
:   25-10-2013

Organisme emissor
:   Conselleria d'Economia, Indústria, Turisme i Ocupació

Tipus de document
:   Resolució

Descriptors 

:   * Conselleria d'Economia, Indústria, Turisme i Ocupació

RESOLUCIÓ de 25 d'octubre de 2013, del Servici Territorial d'Energia de la Conselleria d'Economia, Indústria, Turisme i Ocupació, per la qual es convoca l'alçament d'actes prèvies a l'ocupació de determinades finques afectades per l'execució de les instaŀlacions corresponents al projecte denominat «Modificació de la repotenciació (de 132 kV a 220 kV) de la línia elèctrica d'alta tensió aerosubterrània, doble circuit, conductor dúplex, ST Vilanova-ST Gandia, entrada/eixida en la ST Valldigna, en els trams d'entrada a les subestacions elèctriques ST Vilanova i ST Gandia», als termes municipals de Villanueva de Castellón i Gandia, a la província de València, ATLINE/2011/420/46. (Expedient d'expropiació forçosa: JUEXPR/2013/7). [2013/10080]  
  
Per la Resolució de la Direcció General d'Energia de la Conselleria d'Economia, Indústria, Turisme i Ocupació de la Generalitat Valenciana de data 11 de juliol de 2013, es va autoritzar i es va declarar la utilitat pública en concret per a l'execució del projecte denominat «Modificació de la repotenciació (de 132 kV a 220 kV) de la línia elèctrica d'alta tensió aerosubterrània, doble circuit, conductor dúplex, ST Vilanova-ST Gandia, entrada/eixida en la ST Valldigna, en els trams d'entrada a les subestacions elèctriques ST Vilanova i ST Gandia», en els termes municipals de Villanueva de Castellón i Gandia, a la província de València. L'esmentada declaració d'utilitat pública, d'acord amb el que disposa l'article 54 de la Llei 54/1997, de 27 de novembre, del Sector Elèctric, i l'article 149 del Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica, porta implícita la necessitat d'ocupació dels béns i drets afectats i implica la urgent ocupació d'estos, i els serà d'aplicació el procediment d'urgència que determina l'article 52 de la Llei d'Expropiació Forçosa, de 16 de desembre de 1954.  
  
En virtut d'això, el cap del servici territorial d'Energia, en compliment del que disposa el mencionat article 52 de la Llei d'Expropiació Forçosa, ha resolt convocar els titulars dels béns i drets afectats perquè compareguen en l'ajuntament on radiquen les finques afectades, segons el calendari establit en l'annex d'esta resolució, com a punt de reunió per a, de conformitat amb el procediment que establix el precitat article, dur a terme l'alçament de les actes prèvies a l'ocupació i, si pertocara, el de les d'ocupació definitiva.  
  
Totes les persones interessades, així com aquells que siguen titulars de qualssevol classe de drets i interessos sobre els béns afectats, hauran d'acudir personalment o representats per una persona degudament autoritzada, aportant els documents acreditatius de la seua titularitat i l'últim rebut de la contribució, podent ser acompanyat dels seus pèrits i d'un notari, si ho estimen oportú, amb gastos a costa seua.  
L'alçament d'actes tindrà lloc el pròxim dia 9 de gener de 2014, a partir de les 12.00 hores a l'Ajuntament de Gandia.  
L'orde d'alçament d'actes es comunicarà a cada interessat per mitjà de l'oportuna cèdula de citació i figurarà la relació de titulars convocats en el tauler d'edictes de l'ajuntament assenyalat i al final d'este anunci.  
  
Cal significar que esta publicació es realitza, igualment, als efectes que determina l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la seua redacció donada per la Llei 4/1999, de 13 de gener, de notificació d'esta resolució als titulars desconeguts, amb parador ignorat o a aquells en què, intentada la notificació, no s'haguera pogut practicar.   
En l'expedient expropiatori Red Eléctrica de España, SAU, assumirà la condició de beneficiària.  
  
València, 25 d'octubre de 2013.- El cap del servici territorial d'Energia: Enrique Climent Sirvent.